**Rastliny s cibuľou**

**Tulipán** je bylina. Pestuje sa pre pekné kvety. V zemi má cibuľu. Okvetné lístky sa navzájom striedajú – 3 sú vonkajšie a 3 vnútorné. Za každým okvetným lístkom je tyčinka. Kvet má 6 tyčiniek. Uprostred kvetu je piestik. Skladá sa zo semenníka a blizny. Semenník obsahuje vajíčka. Po opelení a oplodnení sa z vajíčok vyvíjajú semená. Tulipán má suchý, pukavý plod tobolku. **Kvet tulipána má okvetie.**

****

Tulipán sa rozmnožuje dvojakým spôsobom:

a) semenami – pohlavé rozmnožovanie,

b) cibuľou – nepohlavné (vegetatívne) rozmnožovanie.

V záhradách i vo voľnej prírode rozkvitajú na jar okrasné jednoklíčnolistové byliny s cibuľou. **Bleduľa jarná** je chránená rastlina, **snežienka jarná** je čiastočne chránená rastlina. Tulipánu je príbuzná stavbou teľa **ľalia**. Podľa nej sa nazýva čeľaď – ľaliovité rastliny.

**Ľaliovité rastliny sa zhodujú v týchto znakoch:**

* Listy sú jednoduché, žilnatina je rovnobežná.
* Postavenie listov je striedavé.
* Kvety vyrastajú jednotlivo.
* Kvety majú okvetie (3+3).
* Kvety sú trojpočetné.
* Tyčiniek je 6.
* Piestik je 1.
* Suchý pukavý plod tobolka.

**Domáca úloha:**

Do zošitov si opíšte aké rastliny s cibuľou sú uvedené v texte.